సోలో

సోలో ఒక 2011 లో విడుదలైన సినిమా. నారా రోహిత్ హీరోగా నిషా అగర్వాల్ హీరోయిన్‌గా పరశురామ్ దర్శకత్వంలో వచ్చిన ఈ సినిమా విజయవంతమై, సినీ విమర్శకుల ప్రశంసలు అందుకుంది. మణి శర్మ సంగీతం అందించాడు. తరువాత దీనిని ఒరియాలో అనుభావ్ మొహంతి, బర్షా ప్రియదర్శినిలతో హాతా ధారి చాలుతగా పేరుతో రీమేక్ చేశారు.

కథ 
గౌతమ్ ( నారా రోహిత్ ) ఒక అనాథ. కుటుంబ సంబంధాలను, పెద్దల ప్రేమనూ అనుభవించడానికి గాను, ఉమ్మడి కుటుంబానికి చెందిన అమ్మాయిని పెళ్ళి చేసుకోవాలని కలలు కంటూంటాడు. అతను ఉమ్మడి కుటుంబానికి చెందిన వైష్ణవి ( నిషా అగర్వాల్ ) తో ప్రేమలో పడతాడు. ఆమెను ఆకర్షించడానికి ప్రయత్నిస్తాడు. చివరికి ఆమె అతనితో ప్రేమలో పడుతుంది. వైష్ణవికి ఇంట్లో అందరితో, ముఖ్యంగా ఆమె తండ్రి నాయుడుతో చాలా అనుబంధం ఉంటుంది. ఒక రోజు అతను తన కుమార్తె, గౌతమ్‌ల సంబంధం గురించి తెలుసుకుంటాడు. తన కుమార్తెను మంచి కుటుంబానికి చెందిన వ్యక్తికి ఇచ్చి పెళ్ళి చెయ్యాలనుకుంటున్నందున అతను గౌతమ్‌ను ఇష్టపడడు. మరో సంబంధం చూస్తాడు. ఆ తరువాత ఏమి జరుగుతుందనేది మిగిలిన కథ.

నటీనటులు 

 నారా రోహిత్ 
 నిషా అగ్రవాల్ 
 ప్రకాష్ రాజ్ 
 సయాజీ షిండే 
 జయసుధ 
 ఆలీ 
 శ్రీనివాస రెడ్డి 
 వరుణ్ సందేశ్
 రావు రమేష్ 
 ఎం.ఎస్.నారాయణ 
 సునీల్ 
 వేణుమాధవ్
 ధర్మవరపు సుబ్రహ్మణ్యం
 యనమదల కాశీ విశ్వనాథ్
 నరేష్
 ఆహుతి ప్రసాద్
 పవిత్ర లోకేష్
 రంగనాథ్
 ముమైత్ ఖాన్

పాటలు

మూలాలు 

జయసుధ నటించిన సినిమాలు